|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu*  Vyhlásením CHA Bradlo sa vytvorí právny rámec pre zabezpečenie priaznivého stavu šiestich biotopov druhov živočíchov európskeho významu, ktoré sú predmetom ochrany tohto územia. Ide o biotopy druhov živočíchov európskeho významu podkovár južný (*Rhinolophus euryale*), podkovár veľký (*Rhinolophus ferrumequinum*), podkovár malý (*Rhinolophus hipposideros*), uchaňa čierna (*Barbastellus barbastellus*), lietavec sťahovavý (*Miniopterus schreibersii*) a netopier brvitý (*Myotis emarginatus*). Vyhlásenie CHA Bradlo bude pozitívne vplývať aj na stav druhov rastlín a živočíchov, ktoré nie sú predmetom ochrany chráneného areálu, ale vyskytujú sa v predmetnej lokalite. Vyhlásením CHA Bradlo budú nepriamo pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Bradlo, čiastočne územie SR | | *celkové hodnotenie environmentálnej významnosti vplyvu* | veľmi významný, priaznivý |   Predpokladá sa významné zlepšenie stavu živočíchov, najmä však predmetov ochrany CHA Bradlo. Hlavným cieľom predkladaného materiálu je udržať stav druhov netopier brvitý a uchaňa čierna v kategórii  B *–* priaznivý *–* dobrý, udržať stav druhov lietavec sťahovavý, podkovár malý a podkovár južný v kategórii  A *–* priaznivý *–* výborný a zlepšiť stav druhu podkovár veľký do kategórie A *–* priaznivý *–* výborný. Hoci sú opatrenia prioritne zamerané na ochranu biotopov, ktoré sú predmetom ochrany územia, výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. V lokalite je evidovaný výskyt vzácneho plcha sivého (*Glis glis*). Takisto sa tu vyskytujú aj druhy potravne viazané na výskyt predmetných netopierov: sova obyčajná (*Strix aluco*), sova dlhochvostá (*Strix uralensis*), výr skalný (*Bubo bubo*), ktoré túto lokalitu využívajú hlavne ako lovisko. Z hľadiska obojživelníkov je lokalita stanovišťom salamandry škvrnitej (*Salamandra salamandra*), ktorá v podzemných priestoroch nachádza vhodné podmienky pre život.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Bradlo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Bradlo | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Bradlo | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany územia pozitívne ovplyvní všetky zložky okolitého ekosystému. |
| **5.2 Bude mať predkladaný materiál vplyv na chránené územia a ak áno, aký?** |
| *Typ, veľkosť a rozsah vplyvu*  Materiál bude mať pozitívny vplyv na chránené územia. Schválením nariadenia vlády vznikne nové chránené územie – CHA Bradlo. Predpokladá sa významné zlepšenie stavu biotopov ako aj druhov rastlín a živočíchov. Chránené územia tvoria základ územného systému ekologickej stability a predstavujú nosné plochy na ochranu biodiverzity resp. ekosystémov. Vyhlásením CHA Bradlo sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Bradlo | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu*  Vyhlásením CHA Bradlo sa vytvára predpoklad pre zlepšenie lokálnej biodiverzity a spolu s ďalšími územiami navrhnutými do sústavy Natura 2000 zabezpečuje podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale aj pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |